text: [{"text_idx": "#000003", "text": "Xaalibaan affeerraa marii nageenyaa mootummaa Afgaanistaan irraa dhihaateef kan dide tahuu gabaafame"}, {"text_idx": "#000004", "text": "Lola Afgaanistaan keessatti waggoota 17 oliif geggeefamaa jiruuf furmaata barbaaduuf, torbee lama dura bakka buutonni mootummoota Ameerikaa, Paakistaan, Sa\u2019uudii fi Emreets Abu Daabii keessatti garee Xaalibaan waliin marii kan geggeessan yoo tahu, marii itti aanu ammoo Ji\u2019a dhufu Sa\u2019uudii keessatti itti fufuudhaaf walii galanii turan. Haaluma kanaan mootummaan Afgaanistaan marii Sa\u2019uudii keessatti karoorfame kana irratti, garee Xaalibaan waliin Kallattiidhaan mari\u2019achuudhaaf gaafii kan dhiheesse tahus, Xaalibaan mootummaa Afgaanistaan waliin mariif hin taa\u2019u jechuun dide."}, {"text_idx": "#000005", "text": "Miseensi mana maree Xaalibaan tokko Rooytersiif akka himetti, \u201cakkaatuma karoora qabameetiin dhimmoota marii jalqabaatiin hin xumuramin irratti, January dhufu Sa\u2019uudii keessatti qondaaltota Ameerikaa waliin ni mari\u2019anna. Haa ta\u2019u malee mootummaa Afgaanistaan waliin marii tokkoolle kan hin goone tahuu qaamota hunda beeksisnee jirra\u201djedhe."}, {"text_idx": "#000006", "text": "Dabalataanis gareen Xaalibaan Sabtii har\u2019aa ibsa baaseen, \u201cmarii Jalqabaa irratti Ameerikaan dachii Afgaanistaan tan bara 2001 humnaan weerarte dhiiste bahuuf eega waadaa galtee booda, akkaataa raawwii bahiinsa isii fi dhimmoota biroo irratti marii geggeessinee jirra. Haaluma kanaan mootummaan Ameerikaa dhimma Afgaanistaan irratti Xaalibaan qaama guddichaa fi seera qabeessa tahuu keenna fudhatee jira\u201djechuun beeksise."}, {"text_idx": "#000007", "text": "Mootummaan Afgaanistaan gama isaatiin, rakkoo biyyattii furuudhaaf furmaatni qophaahu kan mootummaa fi lammiilee Afgaanistaan hunda hirmaachisu tahuu akka qabu ibsuun, ammas kallattiidhaan Xaalibaan waliin mari\u2019achuudhaaf carraaqqii kan godhu tahuu beeksise. Ameerikaanis furmaanni dhumaa kan walii galtee lammiilee Afgaanistaan hunda hirmaachise tahuu qaba, yaada jedhu kan qabdu tahuu gabaasni arganne ni addeessaa."}, {"text_idx": "#000014", "text": "Gamtaan Munshidoota Sikkoo fi Mandoo Hundeeffame"}, {"text_idx": "#000018", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]